Document ID: 31997D0228

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Μαρτίου 1997 περί τροποποιήσεως της απόφασης 95/124/ΕΚ σχετικά με τον καθορισμό του καταλόγου των εγκεκριμένων ιχθυοτροφικών εκμεταλλεύσεων στη Γερμανία (Κείμενο που παρουσιάζει ενδιαφέρον για τον ΕΟΧ) (97/228/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), όπως τροποποιήθηκε τελευταία από την οδηγία 95/22/ΕΚ (2), και ιδίως το άρθρο 6 παράγραφος 3,
Εκτιμώντας:
ότι τα κράτη μέλη μπορούν να αποκτήσουν, για τις ιχθυοτροφικές εκμεταλλεύσεις που βρίσκονται σε μη εγκεκριμένη ζώνη, όσον αφορά τη λοιμώδη αιμοποιητική νέκρωση (ΛΑΙΝ) και την ιογενή αιμορραγική σηψαιμία (ΙΑΙΣ), καθεστώς εγκεκριμένης εκμετάλλευσης απρόσβλητης από τις εν λόγω νόσους 7
ότι ο κατάλογος των εγκεκριμένων εκμεταλλεύσεων στη Γερμανία καθορίσθηκε από την απόφαση 95/124/ΕΚ της Επιτροπής (3), όπως τροποποιήθηκε από την απόφαση 96/265/ΕΚ (4) 7
ότι η Γερμανία με την επιστολή της, της 17ης Σεπτεμβρίου 1996, υπέβαλε στην Επιτροπή τα κατάλληλα δικαιολογητικά για τη χορήγηση, σε ό,τι αφορά τη λοιμώδη αιμοποιητική νέκρωση (ΛΑΙΝ) και την ιογενή αιμορραγική σηψαιμία (ΙΑΙΣ), του καθεστώτος εγκεκριμένης εκμετάλλευσης που βρίσκεται σε μη εγκεκριμένη ζώνη, καθώς και τις εθνικές διατάξεις που εγγυώνται την τήρηση των κανόνων των σχετικών με τη διατήρηση της έγκρισης 7
ότι η Επιτροπή εξέτασε τα δικαιολογητικά που διεβίβασε η Γερμανία για αυτές τις εκμεταλλεύσεις 7
ότι από αυτή την εξέταση προκύπτει ότι ορισμένες εκμεταλλεύσεις ανταποκρίνονται στο σύνολο των απαιτήσεων που προβλέπει το άρθρο 6 της οδηγίας 91/67/ΕΟΚ 7 ότι ορισμένες εκμεταλλεύσεις δεν πληρούν τις απαιτήσεις αυτές, ιδίως εκείνες που αφορούν το πρόγραμμα δειγματοληψιών ή τις διατάξεις σχετικά με τις υποδομές 7
ότι πρέπει, κατά συνέπεια, οι εκμεταλλεύσεις που είναι σύμφωνες με τις διατάξεις της οδηγίας 91/67/ΕΟΚ να απολαύουν του καθεστώτος εγκεκριμένης εκμετάλλευσης σε μη εγκεκριμένη ζώνη 7
ότι πρέπει να προστεθούν οι εκμεταλλεύσεις στον κατάλογο των ήδη εγκεκριμένων εκμεταλλεύσεων 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 95/124/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 3 Μαρτίου 1997.

Labels: 7
18
0
6